stanford-oval/wikipedia huggingface dataset:
דייוויד סדלי

| --- | --- |
אין תמונה חופשית
 לידה:  30 במאי 1947 (בן 77) לונדון, הממלכה המאוחדת 
 מקום לימודים:  יוניברסיטי קולג' לונדון, טריניטי קולג' 
 מנחה לדוקטורט:  A. A. Long 
 תחומי עניין:  פילוסופיה עתיקה
 עיסוק:  חוקר העת הקלאסית 
 מדינה:  הממלכה המאוחדת 
 פרסים והוקרה:  עמית האקדמיה הבריטית 
 davidsedley.github.io
 
דייוויד ניל סדלי (באנגלית: David Neil Sedley ; נולד ב-30 במאי 1947) הוא פילוסוף, היסטוריון וחוקר העת העתיקה בריטי ממוצא יהודי. הוא היה "פרופסור לורנס השביעי לפילוסופיה עתיקה" באוניברסיטת קיימברידג. נחשב לחוקר פורה שפרסם שמונה ספרים וכלמעלה מ-140 מאמרים.
ביוגרפיה

סדלי התחנך בטריניטי קולג', אוקספורד. בשנת 1969 הוענקה לו הצטיינות בתואר בספרות הומאנית. בשנת 1974 הוא קיבל דוקטורט בהנחיית א.א. לונג (אנ') מיוניברסיטי קולג' לונדון עבור תרגום ופרשנות של ספר XXVIII מתוך "על הטבע" של אפיקורוס.
בשנת 1987 פרסמו לונג וסדלי אוסף המקורת המקיף The Hellenistic Philosophers (הפילוסופים ההלניסטים) המכיל תרגומים, ביעורים ופרשנויות של מאות פרגמנטים מהפילוסופיה היוונית ורומית מהתקופה ההלינסטית, האסכולות הסטואיות, האפיקוריאניות והספקניות. הפרגמנטים מאורגנים לפי אסכולות, ובתוך אסכולה סיווג נושאי.
מאז 1976 סדלי היה עמית של מכללת כריסטס, קיימברידג; משנת 1996 הוא היה פרופסור לפילוסופיה עתיקה באוניברסיטת קיימברידג' וביולי 2000 הועלה לדרגת פרופסור לורנס לפילוסופיה עתיקה. הוא פרש מתפקיד זה בסוף ספטמבר 2014.
סדלי נבחר לעמית האקדמיה הבריטית ביולי 1994.
הוא שימש מרצה אורח באוניברסיטת פרינסטון (ספטמבר 1981-מרץ 1982), אוניברסיטת קליפורניה, ברקלי (1984 ו-2004), אוניברסיטת ייל (1990), ואוניברסיטת קורנל (2001).
ביוגרפיה > חיים אישיים

אחיו הגדול הוא סר סטיבן סדלי (אנ'). בשנת 1973 התחתן, יש לו שלושה ילדים ושמונה נכדים.
פרסומים > ספרים

The Hellenistic Philosophers (with A. A. Long), Cambridge 1987
Lucretius and the Transformation of Greek Wisdom, Cambridge 1998
The Cambridge Companion to Greek and Roman Philosophy, Cambridge 2003
Plato's Cratylus, Cambridge 2003
The Midwife of Platonism. Text and Subtext in Plato's "Theaetetus, Oxford 2004
Creationism and its Critics in Antiquity, Berkeley and Los Angeles 2007
Pyrrhonists, Patricians, Platonizers. Hellenistic Philosophy in the Period 155-86 BC (edited with A. M. Ioppolo), Naples, 2007
הערות שוליים

↑  Sedley, Prof. David Neil, (born 30 May 1947), Laurence Professor of Ancient Philosophy, University of Cambridge, 2000–14, now Emeritus; Fellow, Christ’s College, Cambridge, since 1976, WHO'S WHO & WHO WAS WHO (באנגלית)
↑  Sedley Bill – Graham Stevenson (באנגלית בריטית)
1 2  האתר הרשמי של דייוויד סדלי
↑  Cambridge University Faculty of Classics News
↑  "British Academy fellowship record". אורכב מ-המקור ב-2011-06-06. נבדק ב-2009-05-31.
| --- | --- |
בקרת זהויות :  NLI: 987012689176505171  PLWABN: 9810608353805606  BIBSYS: 90330226  BNE: XX1102812  BnF: cb12093885f (data)  CANTIC: a19514645  CiNii: DA0124507X  GND: 12143141X  ISNI: 0000 0001 2025 0814  LCCN: n85335589  LNB: 000109175  NDL: 01169474  NKC: xx0026995  NLA: 35811756  NLG: 64915  NLK: KAC202267946  NSK: 000441376  NTA: 070570183  RERO: 02-A003817682  SNAC: w6dk5c0v  SUDOC: 029277973  Trove: 1098656  VcBA: 495/1055  VIAF: 46788256   WorldCat (עם VIAF): 46788256
ממשלת ישראל השלושים ואחת

| --- | --- |
 
 ממשלת ישראל ה־31 בראשות אהוד אולמרט בבית נשיא המדינה משה קצב. יושבים מימין לשמאל: משה קצב ואהוד אולמרט. יושבים בשורה הראשונה, מימין לשמאל: מזכיר הממשלה ישראל מימון, אריאל אטיאס, אברהם הירשזון, בנימין בן אליעזר, אבי דיכטר, משולם נהרי וגדעון עזרא.   עומדים בשורה השנייה, מימין לשמאל: שלום שמחון, יצחק הרצוג, חיים רמון, ציפי לבני, יעקב אדרי, רוני בר-און, מאיר שטרית, אלי ישי, אופיר פינס-פז ושאול מופז.   עומדים בשורה השלישית, מימין למשאל: זאב בוים, יולי תמיר, עמיר פרץ, שמעון פרס, יצחק כהן, רפי איתן, יעקב בן-יזרי ואיתן כבל.
 מידע כללי
 4 במאי 2006 – 31 במרץ 2009 (שנתיים)
 תחום שיפוט:  ישראל ישראל
 ראש ממשלה:  אהוד אולמרט
 ממלא מקום ראש הממשלה:  ציפי לבני
 מפלגה שולטת:  קדימה
 סיעות הקבינט:  קדימה, העבודה-מימד, ש"ס, מפלגת גיל, ישראל ביתנו
 מספר שרים:  32 (בשיא: 25 בו זמנית)
 הקבינט הקודם:  ממשלת ישראל השלושים
 הקבינט הבא:  ממשלת ישראל השלושים ושתיים
 אתר רשמי
ממשלת ישראל השלושים ואחת בראשות אהוד אולמרט, הייתה ממשלה שהורכבה לאחר הבחירות לכנסת ה-17 וכיהנה מ-4 במאי 2006 עד 31 במרץ 2009.
תוצאות הבחירות לכנסת השבע עשרה

| מנדטים | מספר קולות | רשימה | סימן | מושב | ראש הרשימה | השוואה לכנסת היוצאת | אחוז מהקולות | הערות |
| --- | --- | --- | --- | --- | --- | --- | --- | --- |
| 29 | 690,901 | קדימה | כן | קואליציה | אהוד אולמרט | 14 | 22.0% |  מפלגת השלטון |
| 19 | 472,366 | העבודה-מימד | אמת | קואליציה | עמיר פרץ | 2  | 15.1% |  רשימה משותפת למפלגות העבודה ומימד  לקראת הבחירות לכנסת ה-18 התפלגה לרכיביה |
| 12 | 299,054 | ש"ס | שס | קואליציה | אלי ישי | 1 | 9.5% |  |
| 12 | 281,996 | הליכוד | מחל | אופוזיציה | בנימין נתניהו | 15 | 9.0% |  |
| 11 | 281,880 | ישראל ביתנו | ל | הצטרפה לקואליציה ופרשה. | אביגדור ליברמן | 8 | 9.0% |  |
| 9 | 224,083 | האיחוד הלאומי-מפד"ל | טב | אופוזיציה | בני אלון | 1 | 7.1% |  רשימה משותפת למפלגות מולדת, תקומה, ציונות דתית לאומית מתחדשת והמפד"ל  לקראת הבחירות לכנסת ה-18 התפלגה לסיעות הבית היהודי, האיחוד הלאומי ואח"י |
| 7 | 185,759 | מפלגת גיל | זך | קואליציה | רפי איתן | 7 | 5.9% |  בהמשך כהונת הכנסת פרשו שלושה מחברי הסיעה והקימו את סיעת צדק לזקן. מאוחר יותר חזרו שניים מהם לסיעת גיל, ואילו חבר הכנסת אלחנן גלזר הקים את סיעת היחיד הדרך הטובה |
| 6 | 147,091 | יהדות התורה | ג | אופוזיציה | יעקב ליצמן | 1 | 4.7% |  רשימה משותפת למפלגות אגודת ישראל ודגל התורה |
| 5 | 118,302 | מרצ-יחד | מרצ | אופוזיציה | יוסי ביילין | 1 | 3.8% |  |
| 4 | 94,786 | רע"ם-תע"ל | עם | אופוזיציה | אבראהים צרצור | 1 | 3.0% |  רשימה משותפת למפלגות רע"ם ותע"ל |
| 3 | 86,092 | חד"ש | ו | אופוזיציה | מוחמד ברכה |  | 2.7% |  |
| 3 | 72,066 | בל"ד | ד | אופוזיציה | עזמי בשארה |  | 2.3% |  |
הקמת הממשלה

ביום כינונה הורכבה הממשלה מ-4 מפלגות והתבססה על קואליציה של 67 חברי כנסת. הממשלה כללה 24 שרים (לא כולל ראש הממשלה). עקב הביקורת על גודלה של הממשלה, הוחלט כי לא יכהנו בה סגני שרים. בממשלה זו מונה לראשונה בתולדות ישראל שר מוסלמי, ראלב מג'אדלה, מטעם סיעת העבודה.
ציוני דרך ומדיניות > קווי היסוד

בקווי היסוד הצהירה הממשלה על תוכניותיה בכמה תחומים: עיצוב גבולות הקבע של המדינה כמדינה עם רוב יהודי, תוך שמירה על ביטחון תושביה; הוחלט כי אם משא ומתן עם הפלסטינים לא יצלח, ישראל תבצע צעדים חד צדדיים; במישור האזרחי הוצהר על כוונות לפעול לצמצום הפערים החברתיים ולהיאבק בשחיתות הציבורית.
ציוני דרך ומדיניות > סיום כהונת הממשלה

ב-30 ביולי 2008, לאחר קביעת מועד לבחירות מקדימות על ראשות קדימה, הודיע ראש הממשלה אולמרט במסיבת עיתונאים כי אינו מתכוון להתמודד בפריימריז של מפלגתו, וכי אחרי שייבחר יו"ר חדש למפלגה בכוונתו להגיש את התפטרותו מתפקיד ראש הממשלה. ב-17 בספטמבר 2008 נבחרה ציפי לבני ליו"ר "קדימה".
ב-21 בספטמבר הגיש אולמרט את מכתב התפטרותו לנשיא המדינה שמעון פרס. עם כניסת ההתפטרות לתוקף החלה הממשלה לכהן כממשלת מעבר.
ב-27 בדצמבר 2008 החל "מבצע עופרת יצוקה", שנועד לשבור את רוחו של ארגון החמאס ולהרתיעו מלהמשיך לירות רקטות לעבר יישובי הדרום. במהלך המבצע תקף צה"ל מהאוויר ומהקרקע את רצועת עזה, והסב אבדות קשות לפלסטינים.
בעקבות יוזמת הממשלה להקדמת הבחירות לפברואר 2009 והיא סיימה כהונתה עם הקמת ממשלה חדשה, במרץ 2009, על ידי בנימין נתניהו.
סיעות הקואליציה

| סיעה | סיעה | מושבים בכנסת | שרים בממשלה | משרדי השרים | משרדי סגני השרים | כניסה לממשלה | יציאה מן הממשלה |
| --- | --- | --- | --- | --- | --- | --- | --- |
|  | קדימה | 29 | 11 | משרד ראש הממשלה, המשרד לפיתוח הנגב והגליל, משרד החוץ, משרד התחבורה והבטיחות בדרכים, משרד האוצר, משרד הפנים, משרד הבינוי והשיכון, המשרד לקליטת עלייה, המשרד לביטחון פנים, המשרד להגנת הסביבה, משרד התיירות | משרד החוץ | 4 במאי 2006 | 31 במרץ   2009 |
|  | העבודה-מימד | 19 | 6 | משרד הביטחון, משרד החינוך, משרד החקלאות ופיתוח הכפר, משרד המדע, התרבות והספורט, משרד הרווחה והשירותים החברתיים, משרד התשתיות הלאומיות | משרד הביטחון | 4 במאי 2006 | 31 במרץ   2009 |
|  | ש"ס | 12 | 4 | משרד התעשייה, המסחר והתעסוקה, משרד התקשורת, המשרד לשירותי דת, שר בלי תיק | — | 4 במאי 2006 | 31 במרץ   2009 |
|  | הגמלאים | 6 | 2 | משרד הבריאות, המשרד לענייני גמלאים, משרד לענייני ירושלים | — | 4 במאי 2006 | 31 במרץ   2009 |
|  | ישראל ביתנו | 11 | 2 | המשרד לעניינים אסטרטגיים, משרד התיירות | — | 30 באוקטובר 2006 | 18 בינואר   2008 |
67 ח"כים לפני הצטרפות סיעת ישראל ביתנו (4 במאי 2006 - 30 באוקטובר 2006).
78 ח"כים לפני פרישתה (30 באוקטובר 2006 - 18 בינואר 2008).
67 ח"כים לפני פרישת חברי צדק לזקן מהגמלאים (18 בינואר 2008 - 2 ביוני 2008).
64 ח"כים לפני חזרתם של 2 חכי"ם מסיעת צדק לזקן לגמלאים (2 ביוני 2008 - 27 באוקטובר 2008).
66 ח"כים לאחר מכן (27 באוקטובר 2008 - 31 במרץ 2009).
הרכב הממשלה

עם כינונה כללה הממשלה 25 שרים.
מבין 32 השרים שכיהנו בממשלה, 19 כיהנו בעבר בממשלה (אולמרט, פרס, בן אליעזר, מופז, לבני, ליברמן, שטרית, שמחון, רמון, בר און, הירשזון, בוים, אדרי, הרצוג, פינס, עזרא, תמיר, ישי, כהן) ו-13 שרים כיהנו לראשונה בממשלה כלשהי (דיכטר, איתן, כבל, אברהם, אפללו, מג'אדלה, אטיאס, פרץ, פרידמן, אילון, בן יזרי, נהרי, אהרונוביץ')
הרכב הממשלה > חילופי שרים

| תפקיד | השר / סגן השר היוצא> שם | השר / סגן השר היוצא> סיעה | השר / סגן השר היוצא> סיעה | השר / סגן השר היוצא> סיום הכהונה בתפקיד | עילת סיום התפקיד | השר / סגן השר הנכנס> שם | השר / סגן השר הנכנס> סיעה | השר / סגן השר הנכנס> סיעה | השר / סגן השר הנכנס> תחילת הכהונה בתפקיד |
| --- | --- | --- | --- | --- | --- | --- | --- | --- | --- |
| שר המשפטים | חיים רמון |  | קדימה | 22 באוגוסט 2006 | התפטר | מאיר שטרית (מ"מ) |  | קדימה | 23 באוגוסט 2006 |
| שר המדע, התרבות והספורט | אופיר פינס-פז |  | העבודה-מימד | 30 באוקטובר 2006 | התפטר | יולי תמיר (מ"מ) |  | העבודה-מימד | 5 בנובמבר 2006 |
| שר המשפטים | מאיר שטרית (מ"מ) |  | קדימה | 29 בנובמבר 2006 | מינוי שרה קבועה | ציפי לבני |  | קדימה | 29 בנובמבר 2006 |
| שרת המשפטים | ציפי לבני |  | קדימה | 7 בפברואר 2007 | מינוי שר במשרה מלאה | דניאל פרידמן |  | עצמאי | 7 בפברואר 2007 |
| שר הרווחה והשירותים החברתיים | אהוד אולמרט |  | קדימה | 21 במרץ 2007 | מינוי שר במשרה מלאה | יצחק הרצוג |  | העבודה-מימד | 21 במרץ 2007 |
| שר התיירות | יצחק הרצוג |  | העבודה-מימד | 21 במרץ 2007 | מונה לשר הרווחה והשירותים החברתיים | יצחק אהרונוביץ' |  | ישראל ביתנו | 21 במרץ 2007 |
| שרת המדע, התרבות והספורט | יולי תמיר (מ"מ) |  | העבודה-מימד | 21 במרץ 2007 | מינוי שר במשרה מלאה | ראלב מג'אדלה |  | העבודה-מימד | 21 במרץ 2007 |
| שר ללא תיק | איתן כבל |  | העבודה-מימד | 4 במאי 2007 | התפטר | לא מונה מחליף | לא מונה מחליף | לא מונה מחליף | לא מונה מחליף |
| השר לפיתוח הנגב והגליל | שמעון פרס |  | קדימה | 13 ביוני 2007 | נבחר לנשיא המדינה | יעקב אדרי |  | קדימה | 4 ביולי 2007 |
| שר הביטחון | עמיר פרץ |  | העבודה-מימד | 18 ביוני 2007 | התפטר עקב הפסדו בבחירות לראשות מפלגתו | אהוד ברק |  | העבודה-מימד | 18 ביוני 2007 |
| סגן שר הביטחון | אפרים סנה |  | העבודה-מימד | 18 ביוני 2007 | סיים תפקידו עקב התפטרות שר הביטחון | מתן וילנאי |  | העבודה-מימד | 2 ביולי 2007 |
| שר האוצר | אברהם הירשזון |  | קדימה | 3 ביולי 2007 | התפטר | רוני בר-און |  | קדימה | 4 ביולי 2007 |
| שר הפנים | רוני בר-און |  | קדימה | 4 ביולי 2007 | מונה לשר האוצר | מאיר שטרית |  | קדימה | 4 ביולי 2007 |
| שר הבינוי והשיכון | מאיר שטרית |  | קדימה | 4 ביולי 2007 | מונה לשר הפנים | זאב בוים |  | קדימה | 4 ביולי 2007 |
| השר לקליטת העלייה | זאב בוים |  | קדימה | 4 ביולי 2007 | מונה לשר הבינוי והשיכון | יעקב אדרי |  | קדימה | 4 ביולי 2007 |
| השר המקשר בין הממשלה לכנסת | יעקב אדרי |  | קדימה | 4 ביולי 2007 | מונה לשר לקליטת העלייה | רוחמה אברהם |  | קדימה | 4 ביולי 2007 |
| השר לנושאים אסטרטגיים | אביגדור ליברמן |  | ישראל ביתנו | 18 בינואר 2008 | פרישת הסיעה מהקואליציה | לא מונה מחליף (המשרד פורק) | לא מונה מחליף (המשרד פורק) | לא מונה מחליף (המשרד פורק) | לא מונה מחליף (המשרד פורק) |
| שר התיירות | יצחק אהרונוביץ' |  | ישראל ביתנו | 18 בינואר 2008 | פרישת הסיעה מהקואליציה | רוחמה אברהם |  | קדימה | 14 ביולי 2008 |
| השר לקליטת העלייה | יעקב אדרי |  | קדימה | 14 ביולי 2008 | מינוי שר במשרה מלאה | אלי אפללו |  | קדימה | 14 ביולי 2008 |
| שר ללא תיק | עמי אילון |  | העבודה-מימד | 16 בדצמבר 2008 | התפטר עקב פרישתו ממפלגת העבודה | לא מונה מחליף | לא מונה מחליף | לא מונה מחליף | לא מונה מחליף |
ביאורים

↑  בתחילת כהונת הממשלה הסיעה מנתה 7 מנדטים, לאחר מכן 4 מנדטים ולבסוף 6 מנדטים.
1 2  כיהן כשר לפיתוח הנגב והגליל כאשר בתקופת כהונתו המשרד נקרא "משרד המשנה לראש הממשלה"
↑  כיהן כשר בלי תיק
הערות שוליים

↑  דו"ח חוק חופש המידע במשרד ראש הממשלה
↑  חנן גרינברג ורוני סופר, אחרי גאידמק: נזכרים במיגון עוטף עזה ושדרות, באתר ynet, 19 במאי 2007
↑  רוני סופר ושמוליק חדד, הקואליציה תעגן בחוק את מיגון עוטף עזה, באתר ynet, 1 בינואר 2007
↑  טובה דדון, אולמרט מציג "חזון חדש": חבל לכיש, באתר ynet, 23 בינואר 2007
↑  אבי בר-אלי, הממשלה אישרה: תוקם רשות להסדרת התיישבות הבדואים בנגב, באתר TheMarker‏, 15 ביולי 2007
↑  קטע וידאו: נאום אולמרט מ-30 ביולי 2008 במלואו, כפי ששודר בשידור חי בחדשות 10, באתר נענע 10(הקישור אינו פעיל, 7.7.2020)
↑  רונן מדזיני, תם עידן: אולמרט הגיש מכתב התפטרות לנשיא, באתר ynet, 21 בספטמבר 2008
דניאל פארקה

דניאל פארקה (בגרמנית: Daniel Farke; נולד ב-30 באוקטובר 1976) הוא מאמן כדורגל גרמני ושחקן עבר, המשמש כיום כמנג'ר לידס יונייטד מהצ'מפיונשיפ.
פארקה בילה את רוב קריירת המשחק שלו עם SV Lippstadt, שם גם החל את קריירת האימון שלו. לאחר תקופה בבורוסיה דורטמונד II, הוא אימן את נוריץ' סיטי במשך ארבע שנים, וזכה עמה פעמיים באליפות ליגת המשנה באנגליה. בינואר 2022 פארקה מונה למאמן ראשי של מועדון הפרמייר-ליג הרוסי קרסנודאר, אך התפטר כעבור חודשיים מבלי לנהל משחק עקב הפלישה הרוסית לאוקראינה.
קריירת משחק

פארקה החל את הקריירה שלו עם מועדון עיר הולדתו SV Steinhausen. הוא בילה את רוב קריירת המשחק שלו עם SV Lippstadt בה שיחק בשלושה פרקי זמן. פארקה אמר שהוא "ידע להבקיע" אבל היה כנראה "החלוץ האיטי ביותר בכל מערב אירופה". הוא שיחק את כל הקריירה שלו ברמות הנמוכות של הכדורגל הגרמני.
קריירת אימון > קריירת אימון מוקדמת

פארקה החל את הקריירה הניהולית שלו עם SV Lippstadt. הוא היה בתפקיד במשך שש שנים והעלה את המועדון מהליגה השישית של הכדורגל הגרמני לרביעית, כאשר התקופה בה שימש מאמן נחשבת עבור חלק מאוהדיה כמוצלחת ביותר עבור מועדון הכדורגל של ליפשטאדט. הוא התפטר לאחר שש שנים, כשהוא מתכנן לקחת שנת שבתון, לפני שקיבל הזדמנות לשמש כמאמנה של בורוסיה דורטמונד השנייה, קבוצת המילואים של המועדון הגרמני בורוסיה דורטמונד. הוא אימן את הקבוצה במשך שתי עונות לפני שגויס על ידי נוריץ' סיטי, לאחר שלא הצליח להסכים על חוזה חדש בדורטמונד. הוא סיים את תפקידו במועדון עם 29 ניצחונות, 21 תוצאות תיקו ושישה הפסדים.
קריירת אימון > נוריץ' סיטי

ב-25 במאי 2017, פארקה מונה למאמנה של נוריץ' סיטי בחוזה לשנתיים. משחק הליגה הראשון שלו בנוריץ' הסתיים בתיקו 1–1 לאחר שער שוויון מאוחר של נלסון אוליביירה בקרייבן קוטג' מול  פולהאם. משחקו הראשון בקארו רוד ראה את נוריץ' מנצחת את סווינדון טאון 3–2 בגביע הליגה.
בעונה שלאחר מכן עלתה נוריץ' לפרמייר ליג כאלופת ליגת המשנה. פארקה זכה בתואר מאמן החודש של חודש נובמבר, ובמארס 2019 חתם על הארכת חוזה לשלוש שנים, שקשר אותו למועדון עד יוני 2022. הקבוצה הבטיחה את עלייתה לפרמייר ליג במשחק הלפני אחרון שלה בעונת 2018-19, לפני שהבטיחה את אליפות הליגה לאחר המשחק האחרון של העונה.
נוריץ' ירדה חזרה אל הליגה השנייה לאחר עונה אחת בפרמייר ליג, לאחר הפסד ביתי 4-0 לווסטהאם יונייטד ב-12 ביולי 2020. בעונת 2020-21 זכתה נוריץ' שוב באליפות הצ'מפיונשיפ והבטיחה חזרה מיידית לפרמייר ליג עם שיא מועדון של 97 נקודות. פארקה נבחר למאמן העונה של הצ'מפיונשיפ. ב-21 ביולי 2021, פארקה חתם על חוזה חדש לארבע שנים במועדון.
בספטמבר 2021 ספג פארקה את הפסדו ה-15 ברציפות בפרמייר ליג כמאמן נוריץ', שיא של מועדון או מנג'ר בהיסטוריה של הליגה הבכירה באנגליה. ב-6 בנובמבר, נוריץ' רשמה ניצחון ליגה ראשון בעונה זו עם ניצחון חוץ 2-1 על  ברנטפורד. עם זאת, באותו יום פארקה הודח לאחר המשחק והוחלף לאחר מכן על ידי מאמן אסטון וילה לשעבר, דין סמית' ב-15 בנובמבר 2021. הוא סיים את תפקידו בנוריץ' עם 87 ניצחונות, 49 תוצאות תיקו ו-72 הפסדים.
קריירת אימון > קרסנודאר

ב-13 בינואר 2022, קרסנודאר הודיעה כי פארקה מונה למנג'ר החדש של המועדון עם חוזה עד ה-30 ביוני 2024. הוא עזב את המועדון ב-2 במרץ יחד עם שאר צוות האימון שלו, עקב הפלישה הרוסית לאוקראינה. בשל חופשת החורף והשימוש הצבאי של נמל התעופה הבין-לאומי של קרסנודאר, פארקה לא ניהל אף משחק של המועדון.
קריירת אימון > בורוסיה מנשנגלדבאך

ב-4 ביוני 2022, מונה פארקה למאמנה הראשי של בורוסיה מנשנגלדבאך בחוזה לשלוש שנים. המשחק הראשון שלו במועדון היה ניצחון 9–1 מול הקבוצה החובבנית SV Oberachern בסיבוב הראשון של הגביע הגרמני. שישה ימים לאחר מכן הוא ניצח בבית 3–1 את הופנהיים במשחק הבונדסליגה הראשון בקריירה שלו. פארקה פוטר לאחר עונה אחת בקבוצה, ב-2 ביוני 2023. הוא סיים את תפקידו במועדון עם 12 ניצחונות, 10 תוצאות תיקו ו-14 הפסדים.
קריירת אימון > לידס יונייטד

ב-4 ביולי 2023, מונה פארקה למנג'ר לידס יונייטד מהצ'מפיונשיפ בחוזה לארבע שנים. לאחר שצבר 90 נקודות בעונתו הראשונה כמנג'ר, לידס פספסה עלייה אוטומטית לפרמייר ליג, לפני שהפסידה בגמר הפלייאוף לסאות'המפטון.
ג'לקמוס

| --- | --- |
 מדינה / טריטוריה:  הרשות הפלסטינית
 נפה:  ג'נין
 דת:  אסלאם
 אוכלוסייה:  ‏
  ‑ בכפר:  1,867 (2007)
 קואורדינטות:  32°25′27″N 35°21′50″E﻿ / ﻿32.424186111111°N 35.363944444444°E﻿ / 32.424186111111; 35.363944444444 
 אזור זמן:  UTC +2
  מפת מיקום  מפה מפורטת   (למפת עמק בית שאן מוגדלת) ג'לקמוס(למפת עמק בית שאן רגילה) ג'לקמוס(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ג'לקמוס(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ג'לקמוס  he tabBackground:;tabBorder:#aaa;defaultTab:0;
 
גַ'לְקַמ֫וּס (בערבית: جلقموس) הוא כפר פלסטיני בצפון השומרון, הממוקם כ-10 ק"מ דרומית מזרחית לעיר ג'נין בצפון יהודה ושומרון. בשנת 2017 הכפר מנה 2,624 תושבים.
מקור השם

וילנאי מזכיר סברה שמקור השם הוא הלחם של שתי מילים: גל (גל אבנים) וקִמוֹש, שהוא מין צמח.
היסטוריה

בכפר נמצאים חרסים ושברי אבנים מהתקופה הביזנטית בארץ ישראל.
היסטוריה > תחת האימפריה העות'מאנית

בשנת 1517 הכפר עבר לשליטה של האימפריה העות'מאנית יחד עם כל ארץ ישראל. במהלך המאות ה-16 וה-17 הכפר היה בשליטתה של חמולת טורבאי (1517–1683), שתחום שלטונה כלל את עמק יזרעאל, הר הכרמל, בקעת בית שאן, צפון השומרון, רמות מנשה, חלקו הצפוני של מישור השרון.
בשנת 1882, מפת הקרן לחקר ארץ ישראל תיארה את ג'לקמוס כ"כפר קטן על ראש גבעה, מוקף באדמה חרושה, עם מעט זיתים, בנוי מאבן ובוץ, עם בורות מי גשם".
היסטוריה > לאחר 1967

לאחר מלחמת ששת הימים ב-1967, עבר הכפר ג'לקמוס לשליטה ישראלית. בעקבות הסכמי אוסלו, הכפר נמצא בשטח A.
אוכלוסייה

| 0 | 1 | 2 |
| --- | --- | --- |
מפקדי אוכלוסין
| שנה | מס' תושבים | הערות |
| 1922 | 124 |  |
| 1931 | 150 |  |
| 1945 | 220 |  |
| 1961 | 435 |  |
| 1982 | 465 |  |
| 1987 | 890 |  |
| 1997 | 1,393 |  |
| 2005 | 1,813 |  |
| 2007 | 1,918 |  |
| 2017 | 2,624 |  |
קרקעות, חקלאות ומים

לפי סקר הכפרים משנת 1945, השטח הכולל של הכפר הוא 4,437 דונם, מתוכם 3,553 פרטי ועוד 884 דונם מושע.
מתוך שטחו הכולל של הכפר, 180 דונם שימשו למטעים ולאדמות להשקיה, 2,422 לדגנים, בעוד ש-6 דונם היו קרקעות בנויות (עירוניות).
אתרים

מדרום לכפר שוכנת האוניברסיטה הערבית-אמריקאית בג'נין – Arab-American University of Jineen.
הערות שוליים

1 2  Palestinian Central Bureau of Statistics, Census 2017, נראה באינטרנט: https://www.pcbs.gov.ps/Downloads/book2364-1.pdf, 2018, עמ' 65
↑  זאב וילנאי, אריאל - אנציקלופדיה לידיעת א"י, עם עובד, 1976, עמ' 1543
1 2  جلقموس قضاء جنين (ג'לקמוס מחוז ג'נין), באתר www.palestineremembered.com (בערבית)
↑  Government of Palestine, Department of Statistics. Village Statistics, April, 1945. Quoted in Hadawi, 1970, pp. 54, 98,148
| --- | --- |
בקרת זהויות :  NLI: 987007584246005171
בי ג'יז

| --- | --- |

הבי ג'יז בשנת 1977 (מלמעלה למטה): בארי גיב, רובין גיב ומוריס גיב
 מקום הקמה:  מנצ'סטר 
 תקופת הפעילות:  1958–2003   2009 – 2012
 סוגה:  פופ • רוק • רוק קל • רוק אנד רול • דיסקו • סול
 חברת תקליטים:  Festival Records (1963-1966)   Polydor (1967-1986)   האחים וורנר (1987-1992)
 פרסים והוקרה:  פרס גראמי למפעל חיים (2000)  היכל התהילה של הרוק אנד רול (1997)  פרס אגדה חיה של גראמי (2003)  כוכב בשדרת הכוכבים בהוליווד (12 בינואר 1979) 
 www.officialbeegees.com
 פרופיל ב-IMDb
 חברים
 בי ג'יז מוריס גיב רובין גיב בפסקה זו רשומה אחת נוספת שטרם תורגמה 
 חברים לשעבר
 בארי גיב   רובין גיב   מוריס גיב  קולין פיטרסן   וינס מאלוני   אנדי גיב
 
בי ג'יז (באנגלית: Bee Gees) הייתה להקת רוק-פופ-דיסקו, מהמצליחות בהיסטוריה, אשר פעלה בשנות ה-70 וה-80, של האחים רובין, מוריס ובארי גיב.
בין עבודותיה הבולטות של הלהקה ניתן למנות את "מועדון הלבבות הבודדים של סרג'נט פפר" (על פי האלבום Sgt. Pepper's Lonely Hearts Club Band), שיגעון המוזיקה, וכתיבת שיר הנושא לסרט גריז.
חברי הלהקה

חברי ההרכב היו שלושת האחים לבית גיב: בארי, מוריס ורובין הבריטים שנולדו באי מאן, שהו באוסטרליה שנים אחדות בילדותם, וכשחזרו למולדתם אנגליה הוציאו תקליט בכורה בשנת 1967 שהחל את הקריירה המצליחה שלהם.
בארי אלן קרומפטון גיב (Barry Gibb; נולד ב-1 בספטמבר 1946) – נחשב למנהיג הלהקה. כותב השירים העיקרי, המלחין והמפיק של רוב תקליטי הלהקה. ב-2004 קיבל תואר דוקטור לשם כבוד מהאוניברסיטה למוזיקה במנצ'סטר. כתב את המוזיקה לסרט גריז. הוא בעל יכולות קוליות של פלסטו ונחשב כסולן הלהקה בשנות ה-70-80.
רובין יו גיב (Robin Gibb; ‏22 בדצמבר 1949 – 20 במאי 2012) – בעל יכולות ויברטו יוצאות דופן אשר היוו סימן היכר ללהקה בשנותיה הראשונות. נוסף על תואר האבירות, קיבל תואר דוקטור לשם כבוד מהאוניברסיטה למוזיקה במנצ'סטר עם בארי אחיו. נפטר ממחלת הסרטן.
מוריס ארנסט גיב (Maurice Gibb; ‏22 בדצמבר 1949 – 12 בינואר 2003) – צעיר מאחיו התאום, רובין, ב-35 דקות. היה נשוי לכוכבת הפופ, לולו. ניגן בגיטרה בס, גיטרה וקלידים. נפטר מדום לב.
היסטוריה > 1958-1966: הקמת הלהקה

שלושת האחים גיב וכן אחיהם הצעיר אנדי (1958-1988), נולדו באי מאן וגדלו במנצ'סטר שבאנגליה במשפחה מוזיקלית.
ב-1958 נסעו עם הוריהם לבריזבן באוסטרליה ומשם לסידני שם שהו במשך שנים אחדות.
האחים למשפחת גיב הקימו את להקת הבי ג'יז והחלו להקליט סינגלים כבר בשנת 1966, ביניהם הלהיט המצליח Spicks and specks שהגיע לפסגת המצעד האוסטרלי.
ב-1967 שבו לבריטניה, ארץ מולדתם, והאמרגן רוברט סטיגווד החתים אותם בחברת Polidor. להיטם Spicks and specks הוצא כסינגל ראשון אך לא נכנס למצעד. הסינגל הבא New York mining disaster 1941 הוא שהפך אותם למפורסמים משני צידי האוקיינוס האטלנטי.
היסטוריה > 1969-1974: הפיצול, הדעיכה והאיחוד

תחת ניהולו של סטיגווד, הוציאו הבי ג'יז להיט אחר להיט, עד שבמרץ 1969 גרם המתח הפנימי לפיצול בלהקה. רובין גיב פרש לקריירת סולו והגיע למקום השני במצעד הבריטי עם Saved by the bell, ואילו הסינגל של שני אחיו Tomorrow tomorrow לא זכה להצלחה ניכרת. ב-1970, לאחר שהוציאו את הלהיט Don’t forget to remember ומס' סינגלים נוספים, שזכו להצלחה מועטה, התחילו גם בארי ומוריס להתרכז בקריירת סולו משלהם. בין האחים התפתחה תחרותיות שהביאה לסיום שיתוף הפעולה המוזיקלי ביניהם.
עד מהרה הבינו האחים גיב כי קריירות הסולו אינן הולכות כמתוכנן. אף על פי האיחוד מחדש בדצמבר 1970, ההצלחה לא מיהרה לבוא, ועד 1975, הצלחתם המסחרית כהרכב הייתה מועטה יחסית, והסינגלים שהוציאו באותן שנים נחלו כישלון במכירות.
היסטוריה > 1975 ואילך: התאוששות והצלחה מחודשת

רק ב-1975 חזרו הבי ג'יז להצליח. הלהיט Jive talking החזיר אותם לצמרת המצעד הבריטי ולמקום הראשון במצעד האמריקאי. זה היה הראשון משמונה להיטים שכבשו את הפסגה בארצות הברית בחמש השנים הבאות, כששניים מהם, Night fever ו-Tragedy, הגיעו גם למקום הראשון בבריטניה. בין שירי הדיסקו המפורסמים של הלהקה היו: Stayin' Alive ו-You should be dancing. תרמה להצלחה ההשתתפות עם שבעה שירים בפסקול הסרט "שיגעון המוזיקה" (Saturday night fever), שצעד 18 שבועות בראש המצעד הבריטי ו-25 שבועות בראש המצעד האמריקאי ומכר למעלה מ-30 מיליון עותקים בעולם. בעקבות ההצלחה, השתתפו הבי ג'יז בסרטו של סטיגווד "מועדון הלבבות הבודדים של סרג'נט פפר", המבוסס על שירי הביטלס.
באותה שנה, כתב בארי את שיר הנושא לסרט "גריז" בביצועו של פרנקי ולי שהגיע לראש המצעד האמריקאי. הקשר הקולנועי של הבי ג'יז נמשך ב-1983 בסרט "להישאר בחיים" (Staying alive), סרט ההמשך ל"שיגעון המוזיקה" שהתבסס על להיטם המצליח מ-1977. בשנות ה-80 ביצע בארי עם הזמרת ברברה סטרייסנד את הלהיט "Guilty" וכתב עבורה את הלהיט "Woman in Love" (שאותו ביצע מאוחר יותר בעצמו). במהלך השנים הבאות, הוציאו הבי ג'יז סינגלים רבים, הופיעו ברחבי העולם וזכו להצלחה רבה.
מותם של חברי הלהקה ופירוקה

בשנת 1988 מת אחיהם של חברי הלהקה אנדי גיב, לאחר שהשתמש באופן מופרז בסמים, בגיל 30 בלבד. בשנת 2001 יצא האלבום "This is were I came in", אשר הפך לאלבומה האחרון של הלהקה. בעקבות מותו הפתאומי של האח מוריס בינואר 2003 מדום לב, האחים הנותרים בארי ורובין הודיעו תחילה כי יסירו את השם "בי ג'יז", אולם לאחר מספר שנים שבו להשתמש בו במספר הופעות משותפות. הלהקה חדלה מלהתקיים באופן סופי בעקבות מותו של רובין גיב מסרטן במאי 2012, מה שהותיר את בארי גיב לשריד האחרון מבין האחים.
גיב ממשיך להופיע באופן יחידני עם שירי הלהקה ועם שאר שיריו המקוריים גם בימים אלו.